Efrîn û dormeyê ci de çalakîyê Hêzanê Xelesnayîşê Efrînî yê hemverê artêşa Tirkî ya îşxalkare û grûbanê aye yê çeteyan bi hawayêkê bêvindertişî dewam kenê.
Eşkerayîya ke derheqê çalakîye de amî dayene wina ame vatene: „Dewa Cilbirî yê qezaya Şêrawa ya Efrînî de, 25’ê Hezîrane de hemverê baregehanê leşkerîyan ê Tirkî de hêzanê ma çalakî viraşte. Netîce de her di baregehê leşkerîyî ameyî rijnayene, leşkerêko Tirk o îşxalkar ame kiştene û hîrê leşkerê Tirkî yê îşxalkarî zî bi giranî birîndar bîyî”.
